# data[].attributes.attachment_link.readable_text
נטע אפשטיין ז"ל נהרג בכפר עזה בשעה שהגן בגופו על ארוסתו אירן * כעת היא נזכרת בדקות האחרונות ביחד בממ"ד, באהבה הגדולה שנגדעה באיבה ובמחשבות הבלתי פוסקות על מה היה קורה אילו הייתה פועלת אחרת * "הלב שלי פעם בשבילו, אין סיכוי שהוא השאיר אותי לבד", אמרה בבכי

יונתן ריגר | המהדורה המרכזית

נטע אפשטיין ז"ל ואירן שביט נפגשו לפני שנה וחצי בבר בניר עם ומאז היו לזוג אוהבים בלתי נפרד. השניים תכננו לבנות יחד עתיד. שמלת החתונה כבר המתינה בארון של אירן, אלא שאז הגיעה השבת השחורה ב-7 באוקטובר 2023. הטבח האכזרי שהכה ביישובי העוטף גדע את החלום ונטע, שזינק על רימון כדי להציל את חייה של אירן, נהרג. אמש (שלישי) סיפרה אירן ב"מהדורה המרכזית" על האהבה הגדולה שנגדעה באחת ועל החרטות והצלקות שאיתן תיאלץ להתמודד חיים שלמים.

סיפורי מלחמה - סיקור נרחב ב-N12:

אירן שביט, בת זוגו של נטע אפשטיין ז"ל | צילום: חדשות 12

אירן השתחררה לאחרונה מהצבא, עזבה את המרכז ועברה לגור עם נטע בשכונת הצעירים בקיבוץ כפר עזה שבו גדל. "מהחודש הראשון הוא היה אומר לאימא שלי: 'את יודעת שהיא אשתי, נכון?', כבר היו שמות לילדים". בבוקר הטבח התעוררו השניים להדי פיצוצים בממ"ד. המחבלים שברו את חלון הסלון ופרצו לביתם. "נטע כתב בכל הקבוצות: 'מחבלים אצלי בבית, אני אוהב אתכם'. אמרתי לו שמחר נצחק על הכול. לא יכולתי להכיל את זה. אין שום סיכוי שבעולם שיש לי מחבלים בבית.

"הרימון השלישי התגלגל לכיווני. נטע קפץ עליו בצעקת "רימון" ובמהלך הקפיצה - ירו בו צרור"
אירן שביט, בת זוגו של נטע אפשטיין ז"ל

"הם פתחו את הממ"ד, כשאנחנו בפנים", המשיכה לשחזר. "הם צעקו עלינו בעברית: 'צאו החוצה, צאו החוצה' - וזרקו שני רימונים די גרועים. הרימון השלישי התגלגל לכיווני נטע קפץ עליו בצעקת "רימון", ובמהלך הקפיצה הם ירו בו צרור". חשבתי: "למה הוא לא קם. מה הוא שוכב. למה יש מלא דם סביבו. למה הוא לא מתעורר כדי שנברח. בפועל לא הוצאתי מילה".

אירן שביט ונטע אפשטיין ז"ל | צילום: חדשות 12

אירן שביט ונטע אפשטיין ז"ל

נטע כבר מת, אך המחבלים לא ויתרו. הם זרקו לתוך הממ"ד רימון רביעי שהתחיל שרפה. כתבתי לאבא שלו: "אורי, הוא מת. מה אני עושה? הם פה בסלון ויש שרפה". באותו הרגע אני מבינה שהוא מת. לא מקבלת ולא מסכימה, אבל מבינה. עד היום אני מחכה שהוא ייכנס בדלת ויצחק עליי שנפלתי בפח".

"הייתי בטוחה שזה הסוף"

ברגע של תושייה, אירן לקחה מי גוף, כיבתה את השרפה והתחבאה מתחת למיטה. מסתתרת מאחורי גופת בן זוגה. "המחבלים חזרו וראו את נטע", סיפרה. "הייתי בטוחה במאה אחוז שזה הסוף. שאני מצטרפת אליו. שנהיה ביחד כמו שהוא הבטיח".

אירן שביט ונטע אפשטיין ז"ל | צילום: חדשות 12

בסביבות השעה 16:00 התחילה אירן לשמוע את הלוחמים. היא התחננה לעזרה, וחולצה כשנטע נותר מאחור. "הלב שלי נשבר", אמרה כשנהר דמעות שוטף את עיניה. "אם הייתי מתעקשת, אז אולי הוא היה חי עכשיו. אפילו לא ניסיתי. בחרתי להתחבא. למה לא ניסיתי בכלל? הוא עשה מעל ומעבר, ואני אפילו לא ניסיתי להציל אותו".

"הייתי בטוחה במאה אחוז שזה הסוף. שאני מצטרפת אליו. שנהיה ביחד כמו שהוא הבטיח"
אירן שביט, בת זוגו של נטע אפשטיין ז"ל

נטע אפשטיין ואירן שביט

המחשבות על אותם רגעים בלתי נתפסים ימשיכו ללוות את אירן, ולצדם גם החלל שנותר בלכתו של נטע. "הוא היה החצי השני שלי", סיפרה. "הלב שלי פעם בשבילו. אין סיכוי שהוא השאיר אותי בעולם הזה לבד. הוא הבטיח שנחיה ביחד לנצח. עכשיו המטרה שלי היא להראות אותו לעולם ולהתגאות בו. לחיות את החיים הכי טובים שאני יכולה".
מצאתם טעות לשון?

# data[].attributes.attachment_link.title
N12 - נטע קפץ על הרימון - והציל את חיי אהובתו

# data[].attributes.attachment_link.description
נטע אפשטיין ז"ל נהרג בכפר עזה בשעה שהגן בגופו על ארוסתו אירן * כעת היא נזכרת בדקות האחרונות ביחד בממ"ד, באהבה הגדולה שנגדעה באיבה ובמחשבות הבלתי פוסקות על מה היה קורה אילו הייתה פועלת אחרת * "הלב שלי פעם בשבילו, אין סיכוי שהוא השאיר אותי לבד", אמרה בבכי

# data[].attributes.body
https://tlvtimes.co.il/%D7%9E%D7%93%D7%99%D7%A0%D7%AA-%D7%AA%D7%9C-%D7%90%D7%91%D7%99%D7%91/%D7%94%D7%A2%D7%93%D7%95%D7%AA-%D7%94%D7%9E%D7%A6%D7%9E%D7%A8%D7%A8%D7%AA-%D7%A9%D7%9C-%D7%A1%D7%94%D7%A8-%D7%A0%D7%99%D7%A6%D7%95%D7%9C-%D7%98%D7%91%D7%97-%D7%A4%D7%A1%D7%98%D7%99%D7%91%D7%9C/

# data[].attributes.attachment_link.readable_text
סהר בן סלע (30) רק רצה לתפוס ראש במסיבת טבע מיוחדת שהתקיימה ביום שישי בקיבוץ רעים. בשעות הבוקר פשטו על המסיבה עשרות מחבלים חמושים והחלו לטבוח במבלים. צפו בעדות המצמררת של סהר שעבר תופת וניצל בנס

# data[].attributes.attachment_link.title
העדות המצמררת של סהר - ניצול טבח פסטיבל נובה - | תל אביב tlv-times

# data[].attributes.attachment_link.description
סהר בן סלע (30) רק רצה לתפוס ראש במסיבת טבע מיוחדת שהתקיימה ביום שישי בקיבוץ רעים. בשעות הבוקר פשטו על המסיבה עשרות מחבלים חמושים והחלו לטבוח במבלים. צפו בעדות המצמררת של סהר שעבר תופת וניצל בנס

# data[].attributes.attachment_link.description
You do not have access to www.kan.org.il.

# data[].attributes.attachment_link.readable_text
"אוהב להיות בבית", "אמא אדמה", "עוף גוזל": כמעט בכל שיר שמיקי גבריאלוב שר השבוע לאנשי בארי היו שורות שנטענו במשמעות מוגברת. ודווקא בהן השירה של הניצולים היתה חזקה במיוחד

שתפו בווטסאפ

הדפיסו כתבה

שמרו שמרו את הכתבה לרשימת הקריאה

קריאת זן

קבל התראות בתיבת הדואר האלקטרוני שלך עבור כתבות מ בן שלו עקוב

קבל התראות בתיבת הדואר האלקטרוני שלך עבור כתבות מ בן שלו עקוב

הדבר הראשון שתפס את העין עם הכניסה למלון דייוויד בים המלח, שם נמצאים כעת רבים מניצולי הטבח בקיבוץ בארי, היה החיבוקים. בכל מקום שאליו הסתכלת - הלובי, הבר, הקבלה, חדר האוכל - אנשים חיבקו זה את זה. אבל לא התכיפות של החיבוקים היתה זו שמשכה את תשומת הלב, אלא המשך שלהם. פי שלושה או ארבעה או חמישה מחיבוק רגיל. האנשים חיבקו זה את זה ולא הרפו, נאחזו איש ברעהו ואישה ברעותה. הם לא בכו, או בכו בצנעה. הם גם חייכו וצחקו לא מעט. הם לא נראו בהכרח כמו אנשים שעולמם חרב עליהם (איך נראים אנשים שעולמם חרב עליהם?). רק אורכם של החיבוקים הסגיר את זוועתיותו הבלתי נתפסת של האסון.

על סדר היום

בשיתוף אוניברסיטת תל אביב

בשיתוף אוניברסיטת תל אביב

# data[].attributes.attachment_link.title
הילדים מבארי שרקדו לצלילי "אוהב להיות בבית" לא ייצאו לי מהראש בקרוב

# data[].attributes.attachment_link.description
"אוהב להיות בבית", "אמא אדמה", "עוף גוזל": כמעט בכל שיר שמיקי גבריאלוב שר השבוע לאנשי בארי היו שורות שנטענו במשמעות מוגברת. ודווקא בהן השירה של הניצולים היתה חזקה במיוחד

# data[].attributes.attachment_link.description
You do not have access to www.kan.org.il.

# data[].attributes.attachment_link.title
השקל שוב נחלש מעט מול הדולר והאירו, מסחר תנודתי בבורסה

# data[].attributes.attachment_link.description
ביום ה-13 של מלחמת "חרבות ברזל", הדולר נסחר סביב 4.03 שקלים והאירו נסחר סביב 4.25 שקלים. לאחר פתיחה שלילית, עברה הבורסה לעליות, אך כעת המדדים שוב יורדים: מדד ת"א 35 יורד בכ-0.3%, ות"א 125 יורד בכ-0.5%.

# data[].attributes.attachment_link.readable_text
ההתמקדות הטבעית במלחמה ובמעשי הטרור של ארגון חמאס ביישובי עוטף עזה מסיטים את תשומת הלב מהשאלה - כיצד מימן חמאס את שליטתו בעזה ואת התעצמותו הצבאית? * התשובה המקובלת היא קטאר, אבל הנתונים מצביעים על תמונה מורכבת ומטרידה * פרשנות

פרופ' אלי פודה | יצחק גל | N12

האם ישראל יכלה לעשות יותר נגד חמאס? (ארכיון) | צילום: Laurent Van der Stockt/Getty Images

רצועת עזה היא אחד המקומות העניים ביותר בעולם, אך משטר חמאס ברצועת עזה עשיר למדי. מאז תפס את השלטון ב-2007, הוא פיתח חמישה ערוצי מימון: ארבעה מהם פועלים בהסדרים שישראל שותפה להם או נתונים לפיקוחה. במשולב, ערוצים אלו מניבים לחמאס 2 עד 2.5 מיליארד דולר בשנה. זהו סכום עצום בהשוואה להיקף הכלכלה של עזה. לשם השוואה, תקציב הרשות הפלסטינית (רש"פ), בניכוי הסכומים המועברים לרצועה, הוא מעט יותר מ-3 מיליארד דולר לשנה. מקצת מהערוצים הללו מממנת את השירותים הציבוריים האזרחיים וחלקה האחר משמשת למימון ההתעצמות הצבאית של חמאס.

מקור אחד של המימון הוא הסיוע של קטאר. בניגוד לפרסומים בתקשורת, אין זה מרכיב המימון החשוב ביותר. בעבר הוא הועבר במזוודות מזומנים דרך ישראל, אך כיום דרך בנקים בפיקוח האו"ם ובאישור ישראל. היקפו הכולל מוערך בכ-400 מיליון דולר בשנה. מקור זה מממן תשלומי רווחה, חלק מהמשכורות של המנגנון האזרחי והצבאי של חמאס, וכן הוצאות אזרחיות כמו דלק לתחנת הכוח של עזה. כסף זה, ככל הידוע, כמעט ואינו משמש להצטיידות צבאית.

מקור שני הוא תקציב הרשות הפלסטינית. מקור זה הוא החשוב והגדול ביותר, וזאת למרות שחמאס גירש באלימות אכזרית את הרשות מעזה ב-2007. היקפו השנתי נאמד ביותר ממיליארד דולר בשנה. סכומים אלו מועברים דרך מערכת הבנקים המפוקחת על ידי ישראל. באופן זה, הרשות הפלסטינית מממנת משכורות של 40,000 עובדי ממשלה, תשלומי פנסיה וכן חלק מההוצאות האזרחיות. כמו כן, הרשות הפלסטינית משלמת ישירות לישראל מאות מיליוני דולר בשנה עבור אספקת מים וחשמל לעזה, שירותי רפואה הניתנים בישראל ועוד.

שני מקורות נוספים הם מכסים ו מיסים הנגבים על ידי חמאס: האחד הוא מכסים ומיסים גבוהים על יבוא ממצרים דרך מעבר רפיח, וכן "מיסים" שחמאס מטיל על מבריחי סחורות. בעבר היו אלה מפעילי מנהרות שפעלו בגבול הרצועה עם מצרים. לאחר שהמצרים חיסלו את המנהרות, קטן היקף ההברחות. בנתיב זה עובר כיום חלק נכבד מיבוא סחורות שיש בהן "מרכיב מס" גבוה (דלקים, סיגריות וכדומה). השליטה של חמאס על נתיב זה מוחלטת והסחורה העוברת בו אינה נרשמת בסטטיסטיקה של הרשות הפלסטינית.

בנוסף, קיימת רשת מסועפת של מיסי יבוא, אגרות ופטנטים שונים אחרים, הנגבים בעיקר על יבוא המגיע מישראל דרך מעבר כרם שלום. במשולב, שני סוגי המיסים הללו הם המרכיב השני במשקלו במימון משטר חמאס - כחצי מיליארד דולר לשנה. כל "המיסים והמכסים" הללו הם בלתי חוקיים ובאים על חשבון מיסים ואגרות שהרשות הפלסטינית אמורה לגבות לכיסוי ההוצאות שלה על מימון שירותים אזרחיים בעזה. מקור לא מפוקח זה מממן משכורות של המנגנונים הצבאיים של חמאס וכן הצטיידות צבאית.

המקור החמישי הוא סיוע איראני, תרומות של תומכי חמאס ומקורות אחרים מחו"ל. קשה לאמוד היקף מקור זה שמגיע בדרכים מפותלות. חלק מהסיוע הוא ציוד צבאי המוברח לעזה וחלקו כספים המועברים דרך חלפנים במזומן. ניתן לנחש כי מדובר בשווי של כמה מאות מיליוני דולרים בשנה. רובם ככולם להצטיידות ולשימושים צבאיים אחרים.

הכסף זרם, ישראל שתקה

האומדנים הללו מצביעים על כך שלמעלה משני שלישים מ"תקציב" חמאס מגיעים מהרשות הפלסטינית או על חשבונה, ומתאפשרים באישור או בהסכמה של ישראל. כאשר מוסיפים לזה את הסיוע הקטארי, כמעט כל המימון של חמאס הוא באישור או בהסכמה של ישראל. החלק היחיד שלישראל אין חלק בו הוא "המיסים" שחמאס מטילה על יבוא דרך מעבר רפיח וכן הברחות ממצרים לעזה, שאין לדעת מה היקפן.

ההצלחה של חמאס לבנות מערך זה של מימון העניקה לו את המשאבים לביסוס השליטה שלו בעזה ולהתעצמותו הצבאית. זאת, תוך פגיעה קשה ברמת החיים של האוכלוסייה. לדוגמה, ההכנסה הלאומית לנפש בעזה, שהייתה כמעט זהה לזו של איו"ש ערב השתלטות חמאס על הרצועה, ירדה לרמה של שליש בלבד מההכנסה לנפש באיו"ש. נתון זה ממחיש את עומק השבר הכלכלי בעזה עוד לפני המלחמה, ואת הניצול המחפיר של אוכלוסיית הרצועה. יש להניח שהמלחמה שהמיט חמאס תוביל לאסון הומניטרי גדול בעזה, שידרוש שיקום עצום ויקר.

הרשות הפלסטינית וישראל תרמו ביודעין להתחזקות ולהתעצמות של חמאס בעזה. הכשל אפוא לא היה רק מודיעיני וצבאי, אלא גם כלכלי. יש להבטיח כי ביום שלאחר המלחמה לא ייווצר מצב שבו הרשות וישראל מממנים בפועל ארגוני טרור.
>>> פרופ' אלי פודה מלמד בחוג ללימודי האסלאם והמזרח התיכון באוניברסיטה העברית וחבר הוועד המנהל של מכון מיתווים; יצחק גל הוא מומחה לכלכלת המזרח התיכון והכלכלה הפלסטינית, ערך עבודות ייעוץ מקיפות לגבי מימון משטר חמאס ועמית מדיניות במכון מיתווים מצאתם טעות לשון?

# data[].attributes.attachment_link.title
N12 - מימון חמאס - בסיוע הרשות הפלסטינית ובהסכמת ישראל

# data[].attributes.attachment_link.description
ההתמקדות הטבעית במלחמה ובמעשי הטרור של ארגון חמאס ביישובי עוטף עזה מסיטים את תשומת הלב מהשאלה - כיצד מימן חמאס את שליטתו בעזה ואת התעצמותו הצבאית? * התשובה המקובלת היא קטאר, אבל הנתונים מצביעים על תמונה מורכבת ומטרידה * פרשנות